רומן מיטיוקוב

רומן מיטיוקוב (באנגלית: Roman Mityukov; נולד ב-30 ביולי 2000) הוא שחיין שווייצרי, זוכה מדליית ארד פריז 2024, סגן אלוף העולם (דוחה 2024), זוכה מדליית ארד באליפות העולם (פוקואוקה 2023) וזוכה מדליית ארד באליפות אירופה (בודפשט 2021) במשחה ל-200 מטר גב.

 ביוגרפיה 
2019
באליפות העולם שנערכה בקוואנגג'ו קוריאה הדרומית בסוף יולי 2019 הוא סיים במקום 13 במשחה ל-200 מטר גב בשיא לאומי חדש של 1:57.93 דקות, כבר בשלב המוקדמות הוא קבע שיא לאומי חדש של 1:58.04 דקות. נוסף לכך, הוא סיים במקום 28 במשחה ל-100 מטר גב בתוצאה של 54.87 שניות ובמקום 18 במשחה שליחים 4x100 מטר מעורב בשיא לאומי חדש של 3:36.98 דקות, כשחיין ראשון הוא קבע בסנון גב שיא לאומי חדש של 54.62 שניות.

2021
מדליית ארד באליפות אירופה
באליפות אירופה שנערכה בבודפשט, הונגריה במאי 2021 הוא זכה במדליית ארד במשחה ל-200 מטר גב בשיא לאומי חדש של 1:56.33 דקות, אחרי יבגני רילוב מרוסיה (1:54.46 דקות) ולוק גרינבנק מהממלכה המאוחדת (1:54.62 דקות). נוסף לכך, הוא סיים במקום שמיני במשחה ל-100 מטר חופשי בתוצאה של 48.47 שניות, בשלב חצי הגמר הוא קבע שיא אישי חדש של 48.28 שניות ובמקום עשירי בשלב המוקדמות במשחה ל-100 מטר גב בתוצאה של 53.87 שניות ופרש מהתחרות.

באולימפיאדת טוקיו הוא סיים במקום 13 במשחה ל-200 מטר גב בתוצאה של 1:57.07 דקות ובמקום שישי במשחה שליחים 4x200 מטר חופשי בשיא לאומי חדש של 7:06.12 דקות, כשחיין רביעי הוא קבע ב"זינוק שליחים" תוצאה של 1:45.68 דקות.

באליפות העולם בבריכת 25 מטר שנערכה באבו דאבי, איחוד האמירויות הערביות בדצמבר אותה שנה הוא סיים במקום 18 במשחה ל-200 מטר גב בתוצאה של 1:54.23 דקות ובמקום 23 במשחה ל-100 מטר גב בתוצאה של 52.19 שניות.

2022
באליפות העולם שנערכה בבודפשט בסוף יוני 2022 הוא סיים במקום שביעי במשחה ל-200 מטר גב בתוצאה של 1:57.45 דקות, בשלב חצי הגמר הוא קבע תוצאה של 1:57.08 דקות.

באליפות אירופה שנערכה ברומא, איטליה באוגוסט הוא סיים 3 פעמים במקום רביעי, במשחה ל-100 מטר גב בשיא לאומי חדש של 53.55 שניות, כבר בשלב חצי הגמר הוא קבע שיא לאומי חדש של 53.75 שניות, במשחה ל-200 מטר גב בתוצאה של 1:56.45 דקות, בשלב חצי הגמר הוא קבע שיא לאומי חדש של 1:56.22 דקות ובמשחה שליחים 4x200 מטר חופשי בתוצאה של 7:08.26 דקות (ישראל סיימה במקום חמישי - 7:11.98 דקות), כשחיין רביעי הוא קבע ב"זינוק שליחים" תוצאה של 1:46.39 דקות. נוסף לכך, הוא סיים במקום עשירי במשחה ל-50 מטר גב בתוצאה של 25.11 שניות.

2023
מדליית ארד באליפות עולם
באליפות העולם שנערכה בפוקואוקה, יפן ביולי 2023 הוא זכה במדליית ארד במשחה ל-200 מטר גב בשיא לאומי חדש של 1:55.34 דקות, אחרי הוברט קוש מהונגריה שקבע שיא לאומי חדש של 1:54.14 דקות וראיין מרפי מארצות הברית (1:54.83 דקות). כבר בשלב חצי הגמר הוא קבע שיא לאומי חדש של 1:55.85 דקות ועלה ראשון למשחה הגמר. נוסף לכך, הוא סיים במקום עשירי במשחה ל-100 מטר גב בשיא לאומי חדש של 53.32 שניות, במקום 31 במשחה ל-50 מטר גב בתוצאה של 25.61 שניות, במקום 14 במשחה שליחים 4x200 מטר חופשי בתוצאה של 7:10.87 דקות, כשחיין שני הוא שחה ב"זינוק שליחים" תוצאה של 1:48.53 דקות ובמקום 15 במשחה שליחים 4x100 מטר מעורב בשיא לאומי חדש של 3:35.46 דקות, כשחיין ראשון הוא שחה את סגנון הגב בתוצאה של 54.47 שניות.

2024
באליפות העולם שנערכה בדוחה, קטר בפברואר זכה במדליית כסף במשחה ל-200 מטר גב בתוצאה של 1:55.40 דקות, אחרי הוגו גונזלס מספרד (1:55.30 דקות) ולפני פיטר קוצייה (1:55.99	דקות).

באליפות אירופה שנערכה בבלגרד, סרביה ביוני זכה במדליית ארד במשחה ל-200 מטר גב בתוצאה של 1:55.75 דקות, אחרי אולכסנדר ז'לטיאקוב מאוקראינה (1:55.39 דקות) ואפוסטולוס סיסקוס מיוון (1:55.42 דקות).

באולימפיאדת פריז זכה במדליית ארד במשחה ל-200 מטר גב בשיא לאומי של 1:54.85	דקות, אחרי הוברט קוש (1:54.26 דקות) ואפוסטולוס כריסטו מיוון (1:54.82). במשחה שליחים 4x100 מטר מעורב סיים 15 בתוצאה של 3:38.74 דקות, ומשחה ל-100 מטר גב סיים 17 בתוצאה של 53.94 שניות. מיטיוקוב נבחר  לשאת את דגל שווייץ בטקס הסיום של המשחקים.

באליפות העולם בבריכת 25 מטר שנערכה בבודפשט בדצמבר סיים 10 במשחה שליחים 4x100 מטר מעורב בשיא לאומי של 3:24.74 דקות. סיים 20 במשחה ל-200 מטר גב בתוצאה של 1:52.87 דקות. במשחה ל-100 מטר גב סיים 30 בתוצאה של 51.74	שניות.

 שיאים אישיים 
בריכה אולימפית
 100 מטר חופשי: 48.20 שניות (2021), שיא שווייץ
 200 מטר חופשי: 1:47.06 דקות (2021)
 100 מטר גב: 53.32 שניות (2023), שיא שווייץ
 200 מטר גב: 1:54.85  דקות (2024), שיא שווייץ
בריכת 25 מטר
 100 מטר חופשי: 47.30 שניות (2024), שיא שווייץ
 100 מטר גב: 51.70 שניות (2022)
 200 מטר גב: 1:51.46 דקות (2023), שיא שווייץ

 ראו גם 

 קישורים חיצוניים 

קטגוריה:שחייני גב
קטגוריה:שחייני חופשי
קטגוריה:שחיינים שווייצרים
קטגוריה:שחיינים באולימפיאדת טוקיו (2020)
קטגוריה:שחיינים באולימפיאדת פריז (2024)
קטגוריה:נושאי דגל שווייץ באולימפיאדה
קטגוריה:מדליסטים אולימפיים שווייצרים
קטגוריה:זוכי מדליית ארד אולימפית: שחייה
קטגוריה:שווייצרים שנולדו ב-2000